Държавен вестник, бр. 106, 2013 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  106
Чл. 77. (1) Прокурорите и следователите 
предоставят незабавно иззетите веществени 
доказателства заедно с копие от протоколите, 
с които те се приобщават към досъдебните 
производства (за оглед на местопроизшест-
вие; за претърсване, обиск и изземване; за 
доброволно предаване), за приемането им в 
специалното помещение по чл. 75.
(2) След проверка на съответствието по 
описа служителят по чл. 74 прикрепва етикет 
с номер към всяко веществено доказателство, 
след което опакова същото заедно с описа и 
запечатва опаковката със специален печат. Но-
мерът на печата се отразява в приемателно-
предавателния протокол, който се съставя при 
предаването на вещественото доказателство.
(3) Служителят попълва във входящата част 
на книгата за веществени доказателства всич-
ки реквизити съгласно чл. 76, ал. 2 и изготвя 
и предоставя на прокурора или следователя 
приемателно-предавателен протокол, който 
се прилага към материалите по досъдебното 
производство.
Чл. 78. След съгласуване с прокурора или 
следователя служителят по чл. 74 организира 
съхранението на веществени доказателства, 
които поради спецификата си не могат да се 
прилагат по делото, както следва:
1. пари и други ценности – в банков тре-
зор, като към досъдебното производство се 
прилага депозитното удостоверение;
2. лекарствени средства, както и отровни 
и опасни за здравето вещества – съобразно 
изискванията на специалните закони;
3. наркотични вещества и прекурсори – съ-
образно изискванията на ЗКНВП;
4. бързоразвалящи се стоки и живи живот-
ни – съобразно изискванията на специалните 
закони или по реда на чл. 111, ал. 4 НПК;
5. взривни вещества, оръжия и боеприпа-
си – на служба „Контрол на общоопасните 
средства“ в съответното районно управление 
на полицията;
6. проектили, гилзи и др. по досъдебни про-
изводства срещу неизвестен извършител – в 
Националния институт по криминалистика 
и криминология при Министерството на въ-
трешните работи.
Чл. 79. Когато за нуждите на разследването 
прокурорът или следователят трябва да разпо-
лага физически със съответните веществени 
доказателства (при приключване на делото, 
разпознаване, назначаване на експертиза и 
др.), той получава същите след предоставяне 
на необходимите документи (приемателно-
предавателния протокол, писмо за изискване, 
постановлението за назначаване на експертиза 
и др.), които служителят прилага в прило-
жението към книгата и описва в изходящата 
част на дневника.
Чл. 80. (1) Отварянето на опаковките с 
веществени доказателства се извършва от 
комисия, определена от административния 
ръководител на съответната прокуратура, за 
което се съставя протокол.
(2) Копие от протокола се изпраща на слу-
жителя по чл. 74 за прилагане към книгата 
за веществени доказателства.
Чл. 81. (1) След завършване на разследва-
нето, при съставяне от прокурора на обвини-
телен акт, на предложение за освобождаване 
от наказателна отговорност с налагане на 
административно наказание или предложе-
ние за споразумение за решаване на делото 
веществените доказателства се внасят в 
съответния съд заедно с досъдебното произ-
водство. Предаването им се удостоверява с 
протокол, съставен съобразно Правилника за 
администрацията в районните, окръжните, 
административните, военните и апелативните 
съдилища (ДВ, бр. 66 от 2009 г.).
(2) Веществените доказателства по дела 
срещу неизвестен извършител се съхраняват до 
приключване на наказателното производство.
(3) Веществените доказателства по прекра-
тени наказателни производства се съхраняват, 
предават или се връщат по установения от 
закона ред съобразно постановлението на 
прокурора по чл. 243 НПК.
Чл. 82. Когато делото се предава за раз-
следване от един орган на досъдебното про-
изводство на друг, заедно с него се предават 
и веществените доказателства.
Чл. 83. (1) Веществените доказателства се 
проверяват всяка година от комисия, включ-
ваща съдебни служители от деловодството и 
председателствана от съдебния администратор 
или административния секретар.
(2) Комисията проверява налице ли са 
всички веществени доказателства, правилно 
ли се съхраняват и има ли доказателства, по 
отношение на които липсва разпореждане на 
прокурора или разпореждането не е изпъл-
нено. Комисията изготвя протокол за про-
верката, който се съхранява в деловодството 
като приложение към книгата за веществени 
доказателства. Протоколът от всяка годишна 
проверка се представя на административния 
ръководител на прокуратурата.
Чл. 84. (1) Веществените доказателства, за 
които с постановление е разпоредено връщане 
на собственика или предоставяне на друга ин-
ституция, се предават с протокол, съдържащ: 
точното описание, номерата на следственото 
дело и прокурорската преписка, датата на 
предаването и подписите на приемащото и 
предаващото лице.
(2) Когато собственикът не потърси вещест-
вените доказателства в законоустановения 
срок, разпореждането с тях се осъществява 
по реда, предвиден в НПК.
Чл. 85. (1) На унищожаване подлежат 
веществените доказателства, за които това е 
постановено изрично. 
(2) Унищожаването се извършва от комисия, 
назначена от ръководителя на прокуратурата, 
която съставя протокол.